b'\n_START_ARTICLE_\nMarilyn Manson\n_START_SECTION_\nGlazbeni uzori i stil\n_START_PARAGRAPH_\nMarilyn Manson je postao poznat zbog koncentracije kako na svoj teatralni izgled tako i na glazbeni stil; zvuk grupe je sadr\xc5\xbeavao elemente vizualisti\xc4\x8dke poezije, glam rocka, i jos \xc4\x8de\xc5\xa1\xc4\x87e kabarea. Marilyn Manson je kao mladi\xc4\x87 bio ljubitelj Black Sabbatha i Kissa, ali i svaki drugi \xc4\x8dlan grupe je pridonio jedinstvenom zvuku. U poku\xc5\xa1aju da uobli\xc4\x8di tipi\xc4\x8dni heavy metal zvuk te\xc5\xa1kih tonova gitare i jakih udaraca bubnjeva s elektri\xc4\x8dnim glazbenim instrumentima koji vode porijeklo iz industrial metala, Marilyn Mansonov alternativni metal je tako\xc4\x91er ozna\xc4\x8den sa raznim neuobi\xc4\x8dajenim tehnikama snimanja i glazbenog eksperimentiranja. _NEWLINE_Nakon \xc5\xa1to je upoznao glazbu grupe Big Black, Manson je imao \xc5\xbeelju formirati rock grupu koja je koristila ritam ma\xc5\xa1inu, \xc5\xa1to je bilo malo za\xc4\x8du\xc4\x91uju\xc4\x87e u to vrijeme jer se ona koristila samo u dance i rap muzici. Raniji oblici glazbe Marilyn Manson-a su bili ozna\xc4\x8deni s ovom instrumentalnom opcijom, i proizvodili su eksperimentalne, udarne kompozicije sli\xc4\x8dne Steve Albinijevom radu sa Big Blackom; kasnije sa dodatkom bubnjara, proces kompozicije, na\xc4\x8din snimanja, i izvedbe koje su imali u\xc5\xbeivo, postepeno su mijenjale predstavu grupe. Gitarist Daisy Berkowitz i basist Gidget Gein, koji su potekli iz punk-rock pozadina, doprinijeli su na svoj na\xc4\x8din glazbi i tekstovima grupe stvaraju\xc4\x87i sli\xc4\x8dnost sa Jim Caroll-om (\xc4\x8dija je pjesma "People Who Died" bila jedna od prvih "cover" pjesama Marilyn Manson-a) i imali su sli\xc4\x8dnosti s nastupima The New York Dolls-a. Rezultat je bio ne\xc5\xa1to \xc5\xa1to \xc4\x87e Nothing Records eventualno usporediti s Jane\'s Addiction, ali nakon provo\xc4\x91enja odre\xc4\x91enog vremena u Nothing-u, grupa je sakupila neke soni\xc4\x8dke elemente od drugih grupa iz istoimene izdava\xc4\x8dke ku\xc4\x87e, kao \xc5\xa1to su Nine Inch Nails i Kevin McMahon-ov Prick._NEWLINE_O\xc4\x8digledno je da je Manson bio pod utjecajem \xc5\xa1ok rok stila koji su imali odre\xc4\x91eni izvo\xc4\x91a\xc4\x8di kao na primjer Alice Cooper; ali skoriji utjecaji su stigli ve\xc4\x87inom od strane glam rokera David Bowie-a, \xc4\x8dija je mogu\xc4\x87nost da skoro kao kameleon prelazi iz jednog stila u drugi, i da se utopi u novi izgled nove muzi\xc4\x8dke filozofije, bila karakteristika koja \xc4\x87e \xc4\x8desto biti pripisivana Marilyn Manson-u od strane glazbene kritike. Hard rock pozadina John 5-a se najvi\xc5\xa1e razvila u zvuku grupe tokom koncerata; Tim Skold, biv\xc5\xa1i gitarist, basist i vokalist grupe KMFDM, uobli\xc4\x8dio je zvuk grupe u takozvani "ultra-heavy beat" industrijalnih bubnjeva i gitara.'